הידרה

הידרה היא ארגון השואף לשליטה עולמית, בעל שורשים לשחר ההיסטוריה. הארגון מוכר בעיקר בגלל חלקו במלחמת העולם השנייה, בה הכריז מלחמה הן על הרייך השלישי והן על בעלות הברית. הסס"ר וקפטן אמריקה נלחמו בהידרה והביסו אותה, או כך לפחות חשבו. חברי הארגון החלו להסתנן לאורך השנים אל תוך הארגון שילד, ולהשתמש בהשפעה שלו כדי לעצב את ההיסטוריה. ב2014 הידרה הובילה התקוממות וניסתה לקבל שליטה על המשאבים של שילד. בעיני הציבור הארגון הפסיק להתקיים אחרי הקרב על הטרסקיליון, אך בפועל הוא המשיך להתקיים מאחורי הקלעים, מושך בחוטים מהצללים.

## היסטוריה

### הקמת הארגון

לפני אלפי שנים, קבוצה של קרי המכונים טרנג'נסיס הגיעה לכדור הארץ וחלה לבצע בתושביו ניסויים, ובכך יצרו את הבלתי אנושיים הראשונים. אחד מאותם בלתי אנושיים היה כל כך חזק, שהטרנג'נסיס פחדו ממנו וגירשו אותו בעזרת המונולית' אל הכוכב מוות. סביב אותו בלתי אנושי התקבצה קבוצת מאמינים, שראו בו מושיע או אל, וייחלו לחזרתו. אותה קבוצה במשך ההיסטוריה צברה הרבה השפעה וכוח, ונקראה בשמות רבים, שהמוכר ביניהם הוא הידרה.

עם השנים הידרה הצליחו להניח את ידם על המונולית', וחברי אותה קבוצה קיצונית הקריבו בכל פעם את אחד מחברי הקבוצה אל המונולית', כדי שישמש מנחה לאלביוס.

### תחת צילו של היטלר

כאשר המפלגה הנאצית החלה לתפוס שליטה בגרמניה, מנהיג הידרה דאז יוהאן שמדיט הצטרף לשורות הרייך השלישי ונהפך לראש אחת ממחלקות ההגנה והפיתוח של הנאצים, וקרא לאותה מחלקה הידרה. הידרה גייסה מדענים מבריקים (ביניהם בלט דוקטור ארנים זולה) והחלה לפתח כלי נשק מתקדמים, שיטילו אימה על בעלות הברית.

לשמדיט הייתה שאיפה להראות את העליונות של הידרה בכל מובן, ולכן התעניין במחקר שערך דוקטור אברהם ארסקין, שניסה לפתח נסיוב שייצור חיילי על. בתהחלה שמדיט עזר לארסקין בפיתוח, אך לאחר שארסקין סירב לתת לשמדיט את הנסיוב, שמדיט ניסה גרסה לא מוכנה של הנסיוב על עצמו, בכך מחזק את גופו, אך גם גורם לו נזק בלתי הפיך. ארסקין ברח לארה"ב ושמדיט שלח מנתקים של הידרה כדי לגנוב את הנסיוב המוכן ולהרוג את ארסקין. ההתנקשות בארסקין הצליחה, אבל הנסיוב כבר נוסה על אדם אחד, שלימים יקרה קפטן אמריקה.

### מלחמת העולם השנייה

ככל שהמלחמה התקדמה היטלר נתן להידרה יותר ויותר בסיסים צבאיים, והידרה התפרסה על פני כל אירופה. שמדיט החל לחפש נשק אולטימטיבי חדש להידרה (אחרי הכישלון של נסיוב חיילי העל) ומצא את מבוקשו במיתולוגיה הנורדית, שם תפס את עינו חפץ מסוים - הטסרקט. לאחר חיפושים רבים, שגרמו לרבים לפקפק בשפיותו של שמדיט, שמדיט מצא את הטסרקט והחל לפתח יחד עם דוקטור ארנים זולה כלי נשק מיוחדים שמופעלים בעזרת האנרגיה שלה. ככל שהמחקר על הטסרקט התקדם הידרה נעשתה יותר יותר עוצמתית, עד שהכריזה מלחמה כוללת על כל העולם - גם על בעלות הברית וגם על הרייך השלישי.

הידרה תכננה להפציץ את ניו יורק בעזרת כלי הנשק החדשים, אך קפטן אמריקה הפריע להם בתוכניתם שוב ושוב, ולבסוף בקרב מול הגולגולת האדומה, קפטן אמריקה הביס אותו והתרסק במים יחד עם הטסרקט. אובדן הטסרקט היווה מכה קשה עבור הידרה, שהוכנעה כליל בסוף המלחמה ע"י כוחות הסס"ר.

### לידה מחדש

אחרי המלחמה, הידרה לא נעלמה כליל, אלא התפצלה לחמישה פלגים שונים, כל אחד תחת הנהגה אחרת. ממשלת ארצות הברית החלה במבצע מהדק נייר, וגייסה לשורות הארגון החדש שילד מדענים גרמנים שעבדו בשביל הנאצים במהלך המלחמה. הידרה תחת הנהגתו של זולה ניצלה את ההזדמנות והסתננה אל הארגון, בכך משיגה שליטה על סוכנים רבים בעמדות מפתח, וגישה למשאביםהרבים שיש לשילד להציע. סוכני הידרה אחרים ברחו אל דרום אמריקה ואל ברית המועצות, בעוד שאחרים נשארו באירופה.

בברית המועצות הידרה החלה בפרויקט חיילי החורף, שהראשון מביניהם היה באקי בארנס. הידרה הזריקו לבאקי גרסא של נסיוב חיילי העל, והעניקו לו יד ממתכת. באקי נהפך למתנקש הראשי של הידרה, וכונה חייל החורף.

### שכתוב ההיסטוריה

כוחה של הידרה גדל כל כך עם השנים, שהיא החלה (על פי האלגוריתם של זולה) להשפיע על אירועים שונים בהיסטוריה ולגרור את העולם קרוב יותר יותר אל עבר כאוס מוחלט. הידרה השפיעה על אירועים רבים במלחמה הקרה, וסילקה מהדרך אנשים רבים שהפריעו לתוכניתה בעזרת חייל החורף.

הידרה השתמשה בהשפעה של שילד כדי לשחרר מנהיגים של הידרה שנכלאו (ביניהם דניאל וויטהול) ופיתחה גם מחוץ לשילד פרויקטים שונים לקידום כוחה הטכנולוגי של הידרה, כמו פרויקט דת'לוק. למרות הכיוון המדעי שהידרה לקחה, הפלג בהידרה שסגד לאלביוס לא נעלם, ותחת הנהגתו של גדעון מאליק הוא החל לקבל יותר השפעה.

### הקרב על ניו יורק

        במהלך הקרב על ניו יורק, גדעון מאליק (שהיה חבר במועצת הביטחון העולמית) הורה לפיורי לשלוח טיל גרעיני לעיר, אך פיורי סירב ונתן את אמונו בנוקמים. לאחר הקרב הברון וון סטראקר (אחד ממנהיגי הידרה) הצליח להניח את ידו על השרביט ועל כלי נשק רבים של הצ'יטארי, והחל לחקור אותם בבסיס של הידרה בסוקוביה. במקביל שילד החלה לעבוד על מיזם תובנה, והידרה התאימו את האלגוריתם של זולה כדי שיתאים למיזם, וכך הם יוכלו להשתמש בו כדי להשיג שליטה על העולם.

### יציאה מהצללים

אחרי שניק פיורי החל לחשוד בקיומה של הידרה בתוך שילד, מנהיג הידרה אלכסנדר פירס שלח את חייל החורף להתנקש בו. פירס מיהר את העבודות על מיזם תובנה, במטרה להעלות את נושאות המטוסים לאוויר ולהרוג את כל האנשים היכולים להוות איום פוטנציאלי לשליטתה של הידרה. לאחר שקפטן אמריקה חשף את קיומה של הידרה בתוך שילד, נשלח קריאה לכל סוכני הידרה הרדומים להתחיל לפעול. קרבות על שליטה פרצו בכל המתקנים והבסיסים של שילד, כשהמרכזי שבהם התרחש בטרסקיליון. התוכנית של הידרה נכשלה ושני הארגונים (שילד והידרה) הוגדרו כארגוני טרור.

### תכרות ראש אחד, שניים יצמחו במקומו

ההנהגה של הידרה התפצלה, וכל מנהיג שב לעסוק באינטרסים שלו. ג'ון גארט ניסה לקדם את פרויקט דת'לוק, דניאל ווטיהול שם את ידו על האובליסק והחל לתור אחר העיר האבודה של הקרי, והברון סטארקר התבצר במצרו בסוקוביה, שוקע בניסוים על השרביט ועל התאומים. הפלגים השונים של הידרה הוכרעו בזה אחר זה ע"י שילד (בנהגתו של פיל קולסון) וע"י הנוקמים, שחיפשו את השרביט.

הפלג האחרון שנשאר היה העתיק ביותר, בראשותו של גדעון מאליק, שהצליח אחרי אלפי שנים לעשות את הבלתי אפשרי ולהשיב את אלביוס (הייב) חזרה לכדור הארץ. מהר מאוד יתברר שלהייב לא אכפת כלל מהידרה ומתוכניותיה, והוא פנה לרקום את התוכנית שלו לעיצוב העולם מחדש, בדרך דואג גם לחיסולו של מאליק.

## הופעות ביקום הקולנועי

### סרטים

קפטן אמריקה הנוקם הראשון (2011)

קפטן אמריקה חייל החורף (2014)

הנוקמים עידן אולטרון (2015)

אנטמן (2015)